OpenLLM-France/wikimedia huggingface dataset:
# Santi Biagio e Carlo ai Catinari (títol cardenalici)

Santi Biagio e Carlo ai Catinari és un títol cardenalici instituït pel papa Joan XIII el 2 de desembre de 1959.

## Titulars

* Arcadio María Larraona y Saralegui, C.M.F. (1959-1969)
* Luigi Raimondi (1973 - 1975)
* Giuseppe Maria Sensi (1976)-1987
* Angelo Felici (1988)-2007)
* Leonardo Sandri (2007)

## Referències

* ↑ Fitxa a Catholic-hierarchy. (Consulta: 17.03.2016.)

## Fonts

* (llatí) Costituzione apostolica Quos nationum AAS 52 (1960), 378-379
* (anglès) Il titolo cardinalizio a Catholic Hierarchy
* (anglès) Il titolo cardinalizio a Gcatholic
# Mirador del Mas Ratés

El Mirador del Mas Ratés és un mirador situat al terme municipal de Viladecans, al Baix Llobregat, dins del Parc Forestal de Mas Ratés, en concret a la falda de la Serra de Miramar, el qual ofereix una vista privilegiada de tot el Delta del Llobregat.
El mirador està ubicat, en part, en una finca muntanyosa propietat de la família Lligadas de Cal Sardà, on antigament s'hi havien conreat cirerers i posteriorment garrofers que servien per alimentar el bestiar. Un incendi forestal a finals de la dècada dels anys 70 va deixar el terreny en desús (Polígon 21, parcel·la 4, Muntanya de Viladecans).
A la dècada dels 90 es van dur a terme treballs de manteniment i arranjament i, a part de replantar pins, es va construir el propi mirador i un camí circumvalant que havia de servir de talla focs.
Actualment és una zona de pi on s'hi pot observar una gran diversitat d'aus.
S'hi pot accedir per un camí de 580 metres que neix a la confluència entre els carrers de la Farigola i del Cedre de la ciutat de Viladecans, després de superar un fort pendent.
# Plešivec

Plešivec és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1243.
# Cristiano Zanetti

Cristiano Zanetti (Carrara, Itàlia, 14 d'abril del 1977) és un futbolista italià que actualment juga de mig al Brescia Calcio de la Serie A italiana. Zanetti, també va jugar per la selecció d'Itàlia entre el 2001 i el 2004.

## Enllaços externs

* Cristiano Zanetti a FootballDatabase (anglès)
* Perfil de Cristiano Zanetti al web de la Fiorentina (italià)
# Şiş köfte

Şiş köfte és un plat de la cuina turca que es fa amb carn vermella picada, generalment d'una mescla de vedella i de xai. Es tracta d'unes broquetes amb carn, cebes i julivert picats i espècies (vegeu les imatges) graellats sobre un ızgara o mangal (dos tipus de graella). És similar al kebab. Cada şiş (‘broqueta’, en turc) de 80-100 g té 250-260 kcal.

## Vegeu també

* Broqueta moruna
* Ciğer şiş
* Köftes de Turquia
* Şiş kebap
* Tavuk şiş

## Referències

* ↑ Milletlerarası Türk Halk Kültürü Kongresi. Beşinci Milletlerarası Türk Halk Kültürü Kongresi. Kültür Bakanlığı, 1997. ISBN 978-975-17-1757-3.
# Isoperla ambigua

Isoperla ambigua és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: França.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Despax, 1936. Bull. Soc. Hist. nat. Toulouse 69(3):374.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ GBIF (anglès)
* ↑ Despax, 1951. Faune de France 55:225.
* ↑ C. Berthélemy. Note faunistique sur les plécoptères du Massif Central. Annales de Limnologie, t. 1, fasc. 2, 1965, pàgs. 221-237. «Enllaç».
* ↑ F. Santoul, J. Figuerola, S. Mastrorillo i R. Céréghino. Patterns of rare fish and aquatic insects in a southwestern French river catchment in relation to simple physical variables. Ecography 28: 307/314, 2005. «PDF». Arxivat de l'original el 2011-09-07. [Consulta: 26 gener 2012].
* ↑ Plécoptères en Aveyron (francès)
* ↑ Poissons et Invertébrés Aquatiques de l'Auvergne Arxivat 2016-03-04 a Wayback Machine. (francès)

## Bibliografia

* Illies, 1966. Das Tierreich 82:394.
* Zwick, P., 1973. Das Tierreich 94:241.

## Enllaços externs

* PESI (anglès)
* BioLib (anglès)
* Perlodidae Species Listing (anglès)
# Portada/efemèride maig 27

El pandit Nehru
« 26 de maig · 27 de maig · 28 de maig »
# Pinçament del nervi cubital

El pinçament del nervi cubital és un trastorn on el nervi cubital és pinçat o pressionat per raó d'anormalitats fisiològiques.

## Símptomes

Els símptomes del pinçament del nervi depèn d'on aquest queda pressionat. Causa entumiment al dit petit, en l'anular a la meitat de la seua llargària, prop del dit petit i al cara posterior de la mà per sobre del mateix dit. Inicialment l'entumiment és transitori i en general té lloc a la nit o al matí. Amb el temps l'entumiment és constant i debilita la mà. En l'"urpa cubital" el dit petit i l'anular s'enrosquen, es produeix al final de la malaltia i és senyal que el nervi està severament afectat.

## Causes

El nervi cubital passa per molts túnels i punts de sortida en els quals pot ser que aquest sigui pressionat o punxat. Algunes de les causes poden ser:
* Problemes que s'originen al coll (síndrome de l'obertura toràcica superior, patologia de la columna cervical)
* Anomalies del plexe braquial
* Anomalies del colze
* Anomalies del canell
* Infeccions, tumors, diabetis, hipotiroïdisme, reumatisme i alcoholisme.

## Classificació

* Síndrome del canal cubital: si la pressió és al colze, a nivell del canal cubital.
* Síndrome del canal de Guyon: si la pressió és al canell, en concret a nivell del canal de Guyon.

## Referències

* ↑ Eduardo Navarro Becerra «Síndromes compresivos del nervio cubital en codo y muñeca». medigraphic.org.mx, 10, 1, 2014 [Consulta: 3 abril 2019].
# Crestells de Rus

Els Crestells de Rus són una costa del terme de la Torre de Cabdella, al Pallars Jussà, dins del seu terme primigeni.
Estan situats en el vessant sud-oriental de lo Castell de Rus, a l'esquerra del barranc de la Coma del Port, al nord-oest del poble de Cabdella, vall endins del riu de Riqüerna.

## Enllaços externs

* Institut Cartogràfic de Catalunya
# John André

John André (Londres, 2 de maig de 1750 - Tappan, 2 d'octubre de 1780) va ser un oficial de l'exèrcit britànic durant la Guerra d'Independència dels Estats Units.
Com a comandant de l'espionatge britànic sota les ordres del general Henry Clinton, va mantenir correspondència amb el general continental Benedict Arnold, amb qui va acordar la rendició del fort de West Point als britànics per 20.000 £. Aquesta operació, que hauria permès als britànics tallar Nova Anglaterra de la resta de colònies, es va veure truncada per la captura d'André per part de l'Exèrcit Continental. La possessió de documentació incriminatòria va ser la prova principal per condemnar-lo a la forca com a espia.

## Primers Anys

André va néixer el 2 de maig de 1750 a Londres, en el si d'una família benestant d'hugonots. Era fill d'Antoine André, comerciant de Ginebra, i Marie Louise Girardot, de París. Va ser educat a St Paul's School, a Westminster School i a Ginebra. Va estar promès breument amb Honora Sneyd. A l'edat de 20 anys ingressà a l'exèrcit britànic i es va unir al 7è Regiment d'Infanteria (Royal Fusiliers) al Canadà el 1774 com a tinent. Va ser capturat al Fort Saint-Jean pel General Continental Richard Montgomery el novembre de 1775 i mantingut presoner a Lancaster, Pennsilvània. Va viure a la casa de Caleb Cope, gaudint de la llibertat de la ciutat, ja que havia donat la seva paraula de no escapar. El desembre de 1776 va ser alliberat en un intercanvi de presoners. Va ser ascendit a capità del 26è Regiment d'Infanteria el 18 de gener de 1777 i a major l'any 1778.
Va ser un gran favorit en la societat colonial, tant a Filadèlfia com a Nova York, durant l'ocupació per part de l'exèrcit britànic. Va tenir unes formes alegres i amenes, i va poder dibuixar, pintar i tallar quadres de silueta, així com cantar i escriure versos. Va ser un prolífic escriptor que va ocupar-se de bona part de la correspondència del general Clinton. Dominava l'anglès, el francès, l'alemany i l'italià de forma fluïda. També va escriure molts versos còmics. Va planejar la Mischianza quan el general Howe va dimitir i va haver de tornar a Anglaterra.
Durant els seus prop de nou mesos a Filadèlfia, André va ocupar la casa de Benjamin Franklin, de la qual s'ha afirmat que va treure diversos articles valuosos per ordre del major general Charles Gray quan els britànics van sortir de Filadèlfia, incloent un retrat a l'oli de Franklin, per Benjamin Wilson. Els descendents de Gray van tornar el retrat de Franklin als Estats Units el 1906, en el bicentenari del naixement de Franklin. La pintura ara penja a la Casa Blanca.

## Referències

* ↑ «Major John Andre» (en anglès). Independence Hall Association, 2012. [Consulta: 25 octubre 2007].
# Isoperla andreinii

Isoperla andreinii és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador (de l'abril al maig).

## Distribució geogràfica

Es troba a Europa: Itàlia.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Festa, 1938. Boll. Soc. ent. Ital. 70(1/2):29.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* 1 2 Faunistica, fenologia ed ecologia dei Plecotteri dei Monti della Tolfa (Antiappennino Laziale) (Plecoptera) (italià)
* ↑ Plecotteri dell'Italia Settentrionale Arxivat 2009-11-04 a Wayback Machine. (italià)

## Bibliografia

* Illies, 1952. Beitr. Entomol. 2:369-424.
* Illies, 1966. Das Tierreich 82:513.
* Consiglio, 1971. Fragm. Entomol. 8:1-27.
* Zwick, P., 1973. Das Tierreich 94:241.

## Enllaços externs

* PESI (anglès)
* BioLib (anglès)
* Perlodidae Species Listing (anglès)
# Samper del Salz

Samper del Salz és un municipi d'Aragó, situat a la província de Saragossa i enquadrat a la comarca del Camp de Belchite.
# Portada/efemèride maig 6

Néstor Basterretxea
« 5 de maig · 6 de maig · 7 de maig »
# Pinè

El pinè (C$_{10}$H$_{16}$) és un compost químic bicíclic, de la família dels monoterpens. Es troba a la resina, tiges i fulles de diverses plantes. Hi ha dos isòmers estructurals de pinè que es troben a la natura: L'α-pinè i el β-pinè. Com el nom suggereix, les dues formes són components importants de la resina del pi, de la mateixa manera que ho són el camfè, el terpineol, el terpinolè, l'acetat de terpinil i dipentè. A partir del beta-pinè se sintetitza mircè, també es troben en les resines de moltes altres coníferes, així com en les no-coníferes com Artemisia tridentata i Cannabis sativa. Els dos isòmers del pinè són utilitzats per molts insectes en el seu sistema de comunicació química.

## Vegeu també

* Terpè
* Limonè

## Referències

* ↑ «Plantes amb alfa-pinè» (en anglès). pherobase.
* ↑ «Insectes que tenen una reacció comportamental al Β-pinè». Pherobase. (anglès)
# Crestells de Colieto

Els Crestells de Colieto són petites muntanyes que es troben en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
Els crestells, de 2.967,1 el més alt, s'alcen a la carena que, separant la Vall de Colieto al nord-est i la Vall de Comalesbienes al sud-oest, uneix el Coll de Colieto a llevant i el Coll de Comalesbienes a ponent.

## Referències

* ↑ ICC - Institut Cartogràfic de Catalunya. Crestells de Colieto. [Consulta: 21/09/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Salas de Garona

Salas de Garona (francès Salles-sur-Garonne) és un municipi francès del department de l'Alta Garona, a la regió Occitània.

## Referències

* ↑ Toponímia occitana
# Jabugo

Jabugo és un poble de la província de Huelva (Andalusia), que pertany a la comarca de Sierra de Huelva. El municipi està conformat pels nuclis urbans d'El Repilado (on es troba l'estació de ferrocarril i la majoria de les indústries del porc ibèric), Los Romeros, Jabugo i El Quejigo.
Jabugo és internacionalment conegut gràcies al pernil produït a la zona, anomenat «Jamón de Jabugo».

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 2595 | 2590 | 2591 | 2558 | 2546 | 2536 | 2522 | 2509 | 2475 |

## Enllaços externs

* Jabugo - Sistema d'Informació Multiterritorial d'Andalusia.
* Jabugo
* IES San Miguel - Pàgina web de l'IES San Miguel de Jabugo.
* Ventana del Visitant dels Espais Naturals Protegits d'Andalusia - Parc Natural Sierra de Aracena i Picos de Aroche
# Samoà

El samoà (o gagana sāmoa) és una llengua austronèsia parlada a l'arxipèlag de Samoa. Forma part de la família de llengües polinèsies i se situa dins el subgrup samoic, del qual n'és la llengua principal. Samoa fou, juntament amb Tonga –i Fiji en part–, el bressol de les comunitats immigrants colonitzadores de tota la Polinèsia vers el 300 aC.

## Text d'exemple

S'ha escollit els dos primers articles de la declaració universal dels drets humans com a text d'exemple en samoà, per tal com és un text el significat del qual pot ser conegut per gairebé qualsevol persona del món. La versió que s'ofereix és la traducció oficial proveïda per l'Oficina de l'Alt Comissionat pels Drets Humans de les Nacions Unides.
Mataupu 1
O tagata soifua uma ua saoloto lo latou fananau mai, ma e tutusa o latou tulaga aloaia faapea a latou aia tatau. Ua faaeeina atu i a latou le mafaufau lelei ma le loto fuatiaifo ma e tatau ona faatino le agaga faauso i le va o le tasi i le isi,
Mataupu 2
E agavaa tagata taitoatasi uma i aia tatau uma faapea saolotoga uma ua faatulagaina mai i totonu o lenei Tautinoga e aunoa ma le tuueseeseina o so o se itu, e pei o ituaiga tagata, lanu, alii pe tamaitai, gagana, tapuaiga, talitonuga faaupu fai o malo po o se isi talitonuga, tulaga tau tagatanuu, po o mafuaaga tau tupuaga, meatotino, tulaga na fanau mai ai po o se isi tulaga,
E le gata i lea, e leai se tuueseesega e tatau ona faia i luga o faavae faaupufai o malo, tulaga tau puleaga po o tulaga faava-o-malo o le atunuu po o atunuu i lalo o nisi puleaga o lo o aumau ai, pe tutoatasi, pe o se atunuu tausi, pe e le tutoatasi, po o i lalo o so o se isi tapulaa tau puleaga.

## Notes

* ↑ Universal Declaration of Human Rights - Samoan version (samoà)

## Enllaços externs

* Fitxa de l'ethnologue sobre el samoà (anglès)
* Diccionari samoà - anglès (anglès) (samoà)
# Pseudoeurycea gigantea

Pseudoeurycea gigantea és una espècie d'amfibi urodel (salamandres) de la família Plethodontidae. És endèmica de Mèxic.
Els seus hàbitats naturals inclouen montans humits i zones prèviament boscoses ara degradades. Està amenaçada d'extinció a causa de la destrucció del seu hàbitat.
# Melanto

Melanto és el nom dels següents personatges:
* Melanto (filla de Deucalió).
* Melanto (filla de Doli).
* Melanto (fill de Laocoont)
# Portada/efemèride maig 17

Anita Conti
« 16 de maig · 17 de maig · 18 de maig »
# Cotorra de front rosa

La cotorra de front rosa (Pyrrhura roseifrons) és una espècie d'ocell de la família dels psitàcids.

## Hàbitat i distribució

Habita la selva de l'oest de la conca de l'Amazones, a l'est del Perú, sud-est de l'Equador, nord-est de Bolívia i zona limítrofa del Brasil occidental.

## Taxonomia

Alguns autors consideren que en realitat són tres espècies diferents:
* Pyrrhura roseifrons (sensu stricto) - cotorra de front rosa. De l'oest del Brasil, est del Perú i nord de Bolívia
* Pyrrhura parvifrons Arndt, 2008 - cotorra de Garlepp. Del nord-est del Perú.
* Pyrrhura peruviana Hocking, Blake et Joseph, 2002 - cotorra del Perú. Del nord i centre del Perú i sud-est de l'Equador.

## Referències

* ↑ cotorra d front rosa «Cotorra de front rosa». Cercaterm. TERMCAT, Centre de Terminologia. Rev. 10/12/2023(català)
* ↑ Handbook of the Birds of the World and BirdLife International Digital Checklist of the Birds of the World: Versió 7 (2022)
* ↑ cotorra de Garlepp «Cotorra de front rosa». Cercaterm. TERMCAT, Centre de Terminologia. Rev. 10/12/2023(català)
* ↑ cotorra del Perú «Cotorra de front rosa». Cercaterm. TERMCAT, Centre de Terminologia. Rev. 10/12/2023(català)
# Sajolida de jardí

La sajolida de jardí (Satureja hortensis) és una espècie de planta anual del gènere Satureja dins la família del romaní i la farigola, la família lamiàcia.
La seva distribució originària és a la conca mediterrània oriental i a la del Mar Negra però es cultiva a molts altres llocs. A l'antiga Roma tenia molta demanda a causa dels poders afrodisíacs que se li atribuïen.

## Descripció

Fa entre 10 i 60 centímetres d'alçada. Normalment està molt ramificada. Presenta tiges rectes verdes o de color tirant a lila, llenyoses a la base. Les fulles són sèssils, de linears a lanceolades, punxegudes, de color verd fosc, de vegades tenyit de porpra i lleugerament peludes, tenen glàndules sebàcies.
El període de floració és llarg, s'estén de juliol a octubre. Flors amb llavis com totes les labiades, hermafrodites amb el calze pentadentat. Els cinc pètals (blancs, rosa o porpra) es fonen en una corona, té una línia de punts vermells a la gola de la flor. Els quatre estams inclosos a la corona, els dos primers són més curts que els laterals.
Les llavors són de color marró fosc, rodones o ovals, d'1 a 1,5 mm de longitud, el pes de mil grans és de 0,5 a 0,8 grams

## Composició

Conté del 0,3 a l'1,7% d'oli essencial, amb el 40% de carvacrol, 20% de p-cimol a més de quantitats menors de timol, fenols, dipentè. A més de l'oli essencial, s'hi troben 4-8% de tanins, mucílags, compostos amargs, β-sitosterol i àcid ursòlic.

## Conreu i usos

La sajolida de jardí se sol cultivar al costat de les mongeteres, ja que repel·leix els escarabats que s'alimenten de les fulles de la mongetera.
Les fulles seques són un dels components de les anomenades herbes de Provença. Apreciada com a condiment, les fulles fresques o seques, especialment acompanyant mongetes, com a ingredient de salses, amanides o truites, així com en companyia de carns, aportant-los un particular gust picant. Es fa servir molt en la gastronomia de Bulgària (Tschubritza).
# San Zeno di Montagna

San Zeno di Montagna és un comune (municipi) de la província de Verona, a la regió italiana del Vèneto, situat a uns 130 quilòmetres a l'oest de Venècia i a uns 30 quilòmetres al nord-oest de Verona.
A 1 de gener de 2020 la seva població era de 1.414 habitants.
San Zeno di Montagna limita amb els següents municipis: Brenzone, Caprino Veronese, Costermano, Ferrara di Monte Baldo i Torri del Benaco.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Memòries d'un nen de pagès

Memòries d'un nen de pagès, (en gallec, Memorias dun neno labrego), és una novel·la social i històrica de Xosé Neira Vilas, publicada en gallec a l'Argentina el 5 de gener de 1961. És un llibre sobre la ruralia gallega vista a través dels ulls d'un nen, i és l'obra més llegida de la literatura gallega, amb més de 600.000 exemplars venuts fins al 2015. Està dedicat a tots els nens i totes les nenes que parlen gallec.

## Traduccions

El llibre està completament traduït i publicat en alemany (Tagebuch einer Kindheit in Galicien, 1984; traducció de Gudrun Hohl), asturià (Memories d'un nenu llabriegu, 1996; traducció Xandru Fernández), català (Memòries d'un nen de pagès, 1985; traducció de Marc Ferrer i Cuixart), basc (Mutiko baserritar baten oroitzapenak, 1988; traducció d'Andrés Urrutia Badiola), portuguès (Memórias de un pequeno camponés, 1977; traduïda per José Viale Moutinho), castellà (Memorias de un niño campesino, 1963; traduït per l'autor mateix), anglès (Memoirs of a peasant boy, 2007; traduït per Camilo Ogando), i esperanto (Memoraĵoj de kampara knabo, 2017, traduït per Suso Moinhos).

## Notes

* ↑ «Falece o escritor Xosé Neira Vilas Arxivat 2018-09-06 a Wayback Machine.». Praza Pública, 27-11-2015.
* ↑ ««Memorias dun neno labrego» chega á súa edición número 35». La Voz de Galicia, 22 xullo 2015.
# Cotorra de cua grana

La cotorra de cua grana (Pyrrhura melanura) és una espècie d'ocell de la família dels psitàcids.

## Hàbitat i distribució

Habita la selva humida sud-americana, des de Colòmbia i sud de Veneçuela, cap al sud, a través del nord-oest i est de l'Equador fins a l'est del Perú i zones limítrofes del Brasil.

## Taxonomia

Alguns autors consideren la població del sud-oest de Colòmbia i nord-oest de l'Equador una espècie diferent:
* Pyrrhura pacifica Chapman, 1915 - cotorra del Chocó.

## Referències

* ↑ cotorra de cua grana«Cotorra de cua grana». Cercaterm. TERMCAT, Centre de Terminologia. Rev. 10/12/2023(català)
* ↑ Handbook of the Birds of the World and BirdLife International Digital Checklist of the Birds of the World: Versió 7 (2022)
* ↑ cotorra del Chocó«Cotorra de cua grana». Cercaterm. TERMCAT, Centre de Terminologia. Rev. 10/12/2023(català)
# SM U-3

El SM U-3 va ser el tercer submarí alemany de tipus U-Boot creat per l'Imperi Alemany, i el primer de dos submarins de la seva classe. El submarí va ser construït a Kaiserliche Werft Danzig i va ser batejat oficialment en el 27 de març de 1909. Va ser construït en el moll DU 2. Va ser utilitzat durant la Primera Guerra Mundial com a submarí d'entrenament (com les seves dues versions anteriors), des de l'1 d'agost de 1914 fins a l'11 de novembre de 1918. No va veure cap combat durant la guerra, i no va enfonsar cap enemic. L'1 de desembre de 1918, el submarí (que ja s'havia rendit al finalitzar el conflicte) estava sent traslladat a Preston per a obtenir metall del seu desguàs, però durant el trajecte, es va enfonsar. Al contrari que els dos primers dissenys dels U-Boot, aquest tercer estava equipat amb canó de coberta de 5 cm SK L/40. Com la seva versió anterior, comptava amb un bot auxiliar.

## Referències

* ↑ Paul N. Hodos. The Kaiser’s Lost Kreuzer: A History of U-156 and Germany’s Long-Range Submarine Campaign Against North America, 1918. McFarland, 15 desembre 2017, p. 235–. ISBN 978-1-4766-3040-3.

## Vegeu també

* SM U-2

## Bibliografia

* Gröner, Erich; Jung, Dieter; Maass, Martin. U-boats and Mine Warfare Vessels. 2. London: Conway Maritime Press, 1991. ISBN 0-85177-593-4.
* Rössler, Eberhard. U-Bootbau bis Ende des 1. Weltkriegs, Konstruktionen für das Ausland und die Jahre 1935-1945 (en alemany). I. Koblenz: Bernard & Graefe, 1985. ISBN 3-7637-5213-7.
# Portada/efemèride maig 1

Josep Maria Jujol
« 30 d'abril · 1 de maig · 2 de maig »